Les Amants (film)
Les Amants () je francuski crno-bijeli igrani film snimljen 1958. godine u režiji Louisa Mallea. Po žanru je drama, a protagonistica, čiji lik tumači Jeanne Moreau, je supruga bogatog novinskog magnata (čiji lik tumači Alain Cuny) koji je stalno zanemaruje. Radnja prikazuje kako preko svojih prijatelja slučajno upozna mladog arheologa (koga tumači Jean-Marc Bory i sa njim otpočne strastvenu ljubavnu vezu radi koje će napustiti muža i porodicu i započeti neizvjesnu budućnost.

Les Amants je premijerno prikazan na venecijanskoj Mostri gdje je osvojio Specijalnu nagradu žirija. Nakon premijere u Francuskoj je doživio izuzetan uspjeh kod publike. Vjeruje se da je tome barem djelomično doprinijela i za tadašnje standarde prilično "paprena" scena u kojoj se Moreau pojavljuje gola u krevetu, odnosno implicitno sugerira vođenje ljubavi između nje i lika koji tumači Bory.

U SAD, gdje je premijerno prikazan 1960. godine, upravo zbog te scene je izazvao skandal, a posebno u Cleveland Heightsu, gradu u državi Ohio. Tamo je prikazan u kino-dvorani Heights Art Theatre, zbog čega su lokalne vlasti uhapsile Nicu Jacobellisa pod optužbom za opscenost; Jacobellis je kasnije na sudu osuđen na globu od 2500 US$, ali se na presudu žalio sve do federalnog Vrhovnog suda. U parnici Jacobelis v. Ohio je Vrhovni sud 1964. presudio u njegovu korist, značajno olabavivši dotadašnje standarde filmske cenzure i slobode izražavanja, pri čemu je sudac Potter Stewart izrekao znamenitu frazu Znam to kada vidim to (I know it when I see it).

Uloge
 Jeanne Moreau ... Jeanne Tournier
 Jean-Marc Bory ... Bernard Dubois-Lambert
 Judith Magre ... Maggy Thiebaut-Leroy
 José Luis de Vilallonga ... Raoul Flores
 Gaston Modot ... Coudray
 Pierre Frag
 Michèle Girardon ... La secrétaire
 Gib Grossac
 Lucienne Hamon ... Chantal
 Georgette Lobre ... Marthe
 Claude Mansard ... Marcelot
 Alain Cuny ... Henri Tournier

Vanjske veze
 
 
 
 

Francuski filmovi
Dramski filmovi
Romantični filmovi
Authority control 2